b'\n_START_ARTICLE_\nMichael Ballack\n_START_SECTION_\nNogometna karijera\n_START_PARAGRAPH_\nMichael Ballack je sa sedam godina po\xc4\x8deo trenirati u klubu BSG Motor Frtz Heckert iz Chemnitza, koji se tada zvao Karl-Markx-stadt. Nakon tri godine, 1986., odlazi u FC Karl-Markx-stadt (danas Chemnitzer FC), gdje \xc4\x87e igrati do 1997, nakon \xc4\x8dega odlazi u prvi ve\xc4\x87i tim - FC Kaiserslautern. 1999. prelazi u FC Bayer Leverkusen, gdje igra 79 utakmica i posti\xc5\xbee 27 golova. Tu ostaje do 2002., kada na \xc4\x8detiri godine prelazi u Bayern M\xc3\xbcnchen, gdje \xc4\x87e postati ne samo sportska, ve\xc4\x87 i medijska zvijezda. U minhenskom klubu je odigrao ukupno 107 utakmica i postigao 44 gola. U sezoni 2006/2007 igra u Engleskoj, u klubu Chelsea F.C.._NEWLINE_Prvi profesionalni gol dao je 1. listopada 1996. u utakmici izme\xc4\x91u Chemnitza i Dinama iz Dresdena. Taj gol rije\xc5\xa1io je pobjednika me\xc4\x8da. Debi u Bundesligi desio se 19. rujna 1997., a u dresu Njema\xc4\x8dke \xc4\x87e zaigrati 28. travnja 1999. protiv \xc5\xa0kotske. Prvi gol u dresu njema\xc4\x8dke reprezentacije dao je iz slobodnog udarca protiv Gr\xc4\x8dke, u me\xc4\x8du 28. o\xc5\xbeujka 2001. Dosad je odigrao 70 utakmica u dresu reprezentacije i postigao 31 gol. Njegov dres nosi broj 13._NEWLINE_\xc4\x8cesto mu se pridodaje epitet igra\xc4\x8da utakmice. Prepri\xc4\x8davaju se njegovi golovi u posljednjim minutama utakmice kao i njegova "dupla pakovanja" (Doppelpack u \xc5\xbeargonu sportskih komentatora i novinara u Njema\xc4\x8dkoj) - dupli pogoci na utakmicama. Tako\xc4\x91er, 2006. na SP u Nema\xc4\x8dkoj bio je dvaput progla\xc5\xa1avan za igra\xc4\x8da utakmice - Man of the match.\n_START_SECTION_\nPrivatno\n_START_PARAGRAPH_\nBallack je vrlo bitna medijska li\xc4\x8dnost u Njema\xc4\x8dkoj - centralna je figura Adidasovih reklamnih kampanja. U kampanji uo\xc4\x8di SP u Nema\xc4\x8dkoj, nazvanoj +10, nastupao je zajedno sa Davidom Beckhamom, Zinedinom Zidanom i dr. Partner je i njema\xc4\x8dkog McDonald\'sa, a kampanje je radio i za Njema\xc4\x8dku \xc5\xbeeljeznicu (Deutsche Bahn), Sony Playstation i Njema\xc4\x8dki telekom (Deutsche Telekom)._NEWLINE_Moto poznatog nogometa\xc5\xa1a glasi: Nemoj sve tako ozbiljno shva\xc4\x87ati!_NEWLINE_Specifi\xc4\x8dan je i Ballackov odnos prema fanovima. On svoje obo\xc5\xbeavatelje veoma po\xc5\xa1tuje i iako ne izlazi mnogo u javnost, uvijek nalazi na\xc4\x8dina da se zahvali svojim obo\xc5\xbeavateljima. O njima Ballack ka\xc5\xbee: Fanovi su mi veoma va\xc5\xbeni jer su potvrda uspjeha. Oni su nagrada za ulo\xc5\xbeeni rad. Radujem se zbog svakog fana kojeg imam._NEWLINE_Ballack 13 je naziv Ballackove kolekcije koja se prodaje putem Interneta i Ballackovog sajta. Radi se oodjevnim predmetima sa znakom Ballack 13 - stiliziranim tako da predstavlja moment radosti nakon postignutog gola. Izdvojeno Ball (na njema\xc4\x8dkom "lopta") i Ballackova poza koja predstavlja slovo "A" \xc4\x8dine vizualni identitet poznatog nogometa\xc5\xa1a. 2005. Adidas i Ballack su prezentirali jaknu i dvije majice kao slu\xc5\xbebenu kolekciju Ballack 13._NEWLINE_Godine 2006. njema\xc4\x8dki \xc4\x8dasopis Stern objavio je knjigu o Michaelu Balcacku - Njegov put (Ballack - Sein Weg).'